**Täienduskoolituse õppekava**

1. **Õppekava nimetus**: Seksuaalkasvatus põhikoolis – baaskoolitus
2. **Õppekavarühm:** Aineõpetajate koolitus
3. **Eesmärk ja õpiväljundid**

**3.1 Eesmärk**

Koolituse eesmärk on anda ülevaade II ja III kooliastmes inimeseõpetuse ainekavas sisalduvate teemade käsitlemise metoodikast.

**3.2 Õpiväljundid**

Koolituse lõpuks õppija

* Tunneb seksuaalsuse, noorte seksuaalse arengu, murdeea muutuste, seksuaalse identiteedi, suhete ja tunnete, turvalise seksuaalkäitumise, meedia ja seksuaalsuse ning noorte suhetes esineva seksuaalse vägivalla ennetamise teemade käsitlemise lähtekohti inimeseõpetuse tundides
* Tunneb tõhusaid rasestumisvastaseid meetodeid ja eristab müüte tõenduspõhistest teadmistest
* Omab ülevaadet turvalise, eakohase ja seksuaalvägivalda ennetava lipusüsteemi põhimõtetest
* Tunneb peamisi nõu- ja abisaamise võimalusi noorte seksuaaltervise valdkonnas
* Omab ülevaadet koolitusel käsitlevate teemade rakendamiseks inimeseõpetuse tundides ja reflekteerib õpitu rakendamist
1. **Sihtgrupp ja õppe alustamise tingimused**

II ja III kooliastme inimeseõpetuse tunde andvad õpetajad, tervishoiutöötajad ja tugipersonal.

1. **Õppe kogumaht** **(sealhulgas e-õppe, auditoorse kontaktõppe; praktilise ja iseseisva töö osakaal), selle ülesehitus, õppekeskkond ja õppevahendid**

Õppetöö toimub kahel õppepäeval veebipõhises kontaktõppes (7+7 akadeemilist tundi), millele lisandub iseseisev töö 6 akadeemilist tundi veebikeskkonnas, sellest 3 tundi enne esimest ja 3 tundi enne teist veebiseminari. Õppemaht on kokku 20 akadeemilist tundi. Koolitused toimuvad õppetööd toetavates veebikeskkondades.

**Õppevahendid:**

Seksuaalkasvatuse õpetajaraamat [„Seksuaalkasvatus. II ja III kooliaste“](https://tai.ee/et/valjaanded/seksuaalkasvatus-ii-ja-iii-kooliaste-0)

Seksuaalharidust toetavad materjalid <https://www.terviseinfo.ee/et/tervise-edendamine/koolis/olulised-abimaterjalid/seksuaalkasvatus>

Kursuse veebikeskkonna materjalid (videod, veebilingid jms)

1. **Õppeprotsessi kirjeldus, sh õppe sisu, õppemeetodid ja –materjalid**

**Veebiseminaride kuupäevad:**

I rühm: 24.03 ja 25.04, koolitus avatakse veebis 17.03.

II rühm: 30.03 ja 28.04, koolitus avatakse veebis 23.03.

|  |
| --- |
| **I ja II veebiseminari ajakava** |
| 09.45-10.00 10.00-11.30 11.30-11.45 11.45-13.15 13.15-14.00 14.00-15.30 15.30-15.45 15.45-16.30  | KogunemineKoolitusPausKoolitusLõunaKoolitusPausKoolitus |

|  |  |
| --- | --- |
| **Õppe sisu**  | **Õppemeetodid ja –materjalid** |
| Sissejuhatus ja häälestumineSeksuaalsuse mõiste | Sõnapilve moodustamine, seksuaalkasvatuse õpetajaraamatu ülesehituse tutvustus, arutelu ja slaidiesitlus/video. Iseseisev töö kursuse veebilehel. |
| Noorte seksuaalne areng (seksuaalsuse trepp) | Rühmatöö metoodika tutvustamiseks ja slaidiesitlus noorte seksuaalsest arengumudelist. |
| Muutused murdeeas, noorte sagedasemad probleemid ja küsimused. | Juhtumite analüüs. Rühmatöö metoodika tutvustamiseks ja slaidiesitlus. |
| Suhted ja tunded, turvaline seksuaalkäitumine, rasestumisvastased meetodid | Rühmatöö metoodika tutvustamiseks ja slaidiesitlus. Iseseisev töö kursuse veebilehel. |
| Seksuaalne ahistamine suhetes | Juhtumite analüüs. Rühmatöö metoodika tutvustamiseks ja slaidiesitlus. |
| Seksuaalne identiteet | Juhtumi analüüs. Rühmatöö metoodika tutvustamiseks ja slaidiesitlus. |
| Seksuaalsus ja meedia (pornograafia) | Väidete analüüs. Rühmatöö metoodika tutvustamiseks ja slaidiesitlus. |
| Lipusüsteem. Kriteeriumid ja lipud. | Juhtumite analüüs. Rühmatöö reageerimismetoodika tutvustamiseks ja slaidiesitlus. |

1. **Hindamine ehk õppe lõpetamise tingimused**

Koolituse läbimise tingimuseks on vähemalt 85 protsendi ulatuses veebiseminaridel osalemine ja iseseisva töö ülesannete sooritamine.

1. **Väljastatavad dokumendid (tõend või tunnistus)**

Tunnistus

1. **Koolitaja(te) kvalifikatsioon (koolituse läbiviimiseks vajaliku kvalifikatsiooni, õpi- või töökogemuse kirjeldus)**

**Kai Part** - MD, PhD, lektor Tartu Ülikooli Kliinilise Meditsiini Valdkonna naistekliinikus ja seksuaaltervise uuringute keskuses. Naistearst-õppejõud Tartu Ülikooli Kliinikumi naistekliinikus. Olen alates 1990ndatest seisnud selle eest, et Eesti kooli õppekavas oleks inimeseõpetuse aine, kirjutanud koos kolleegidega seksuaalkasvatuse õpetajaraamatu II ja III kooliastmele, koostanud 8. klassi inimeseõpetuse õpiku. Aitasin kohandada ja sisuliselt toimetada lasteaia seksuaalkasvatuse juhendmaterjali. Olen tegev ka seksuaalvägivalla kriisiabikeskuste arendajana.

**Merike Kull** - PhD, tervisekasvatuse lektor Tartu Ülikoolis, Inimeseõpetuse Ühingu liige. Olen seotud inimeseõpetuse õpetajate koolitusega Tartu Ülikoolis nii päevases õppes kui ka täiendkoolitustel ning olen kaasa aidanud riikliku inimeseõpetuse ainekava arendamisele. Rõõm on olnud osaleda mitmete inimeseõpetuse õpetajaraamatute kirjutamisel ning samuti on olnud võimalus koos kolleegidega olla autor 8. klassi inimeseõpetuse õpikule ja töövihikule.